cyanic-selkie/wikianc huggingface dataset:
ঘূর্ণিঝড় সিত্রাং
আবহাওয়াগত ইতিহাস
২৩ শে অক্টোবরে বাংলাদেশ সময় দুপুর ৩টায়, জেটিডব্লিউসি ঝড়টিকে ক্রান্তীয় তথা গ্রীষ্মমন্ডলীয় ঝড় ০৫বি হিসাবে ঘোষণা করে। এটি বাংলাদেশের উপর আছড়ে পড়ার পূর্বাভাস দেওয়ার ফলে সিত্রাং একটি তীব্র ঘূর্ণিঝড়ে পরিণত হওয়ার ভবিষ্যদ্বাণী দেওয়া হয়েছিল। কিন্তু শুষ্ক বায়ু বৃদ্ধির ফলে এটি ঘটেনি। ২৪ অক্টোবর মধ্যরাতে তথা ২৫ অক্টোবরের প্রথম প্রহরে বরিশালের পটুয়াখালীর কাছে বাংলাদেশের উপকূলে আঘাত হানলে ঘূর্ণিঝড়টি শক্তি হারাতে শুরু করে এবং গভীর নিম্নচাপে পরিণত হয়। জেটিডব্লিউসি ২৪ শে অক্টোবরে রাত ৩টায় সিস্টেমে চূড়ান্ত সতর্কতা জারি করে। পরে, সিত্রাং দুর্বল হতে থাকে এবং ত্রয়োদশ এবং চূড়ান্ত বুলেটিনে আইএমডি ঘোষণা করে, ঘূর্ণিঝড়টি ২৫ অক্টোবরে বাংলাদেশ সময় দুপুর ১২টায় এটি শক্তি হারিয়ে নিম্ন চাপ অঞ্চলে পরিণত হয়েছে। একই রাতে এটি উত্তর-পূর্ব ভারতের উপর দিয়ে চলে যায়।
প্রস্তুতি ও প্রভাব
সিত্রাং থেকে রক্ষা করতে বাংলাদেশে প্রায় ১০ লক্ষ লোককে নিরাপদ স্থানে সড়িয়ে নিয়ে যাওয়া হয়। তবে ঘূর্ণিঝড়ের প্রভাবে সারাদেশে কমপক্ষে ৩৫ জন মারা যায় এবং ১০,০০০ এরও বেশি ঘরবাড়ি ক্ষতিগ্রস্থ হয়। ঘূর্ণিঝড়ের কারণে রাজধানী ঢাকাসহ বিভিন্ন অঞ্চলে বন্যা ও ভারী বর্ষণ শুরু হয়।  সারাদেশের ৮০ লাখেরও বেশি গ্রাহক দীর্ঘসময় ধরে বিদ্যুৎ বিচ্ছিন্ন ছিল।
প্রতিক্রিয়া
ঘূর্ণিঝড়টি বঙ্গোপসাগর থেকে উত্তর দিকে অগ্রসর হয়ে বাংলাদেশের বিস্তীর্ণ উপকূলরেখার কাছে আসায় বাংলাদেশি কর্তৃপক্ষ কয়েক হাজার মানুষকে আশ্রয়কেন্দ্রে সরিয়ে নিয়েছে। সরকার মাছ ধরার নৌকাগুলিকে গভীর সমুদ্র থেকে ফিরে আসতে এবং বঙ্গোপসাগরে নোঙর রাখার জন্য অনুরোধ করেছে, তিনটি বিমানবন্দর বন্ধ করে দিয়েছে এবং সারা দেশে সমস্ত নদী পরিবহন কার্যক্রম বন্ধ করে দিয়েছে।
নিহাল সারিন
নিহাল সরিন (জন্ম: ১৩ই জুলাই ২০০৪) একজন ভারতীয় দাবা গ্র্যান্ডমাস্টার। ২০১৮ সালে মাত্র ১৪ বছর বয়সে গ্র্যান্ডমাস্টারের খেতাব অর্জন করেছিলেন নিহাল। দাবার ইতিহাসে ২৬০০ এলো রেটিং অতিক্রমকারী হিসেবে চতুর্থ কনিষ্ঠতম খেলোয়াড়ও তিনি
নিহাল অনলাইনে অনুষ্ঠিত ২০২০ সালের ফিড দাবা অলিম্পিয়াডে ভারতীয় দলের অংশ হিসাবে স্বর্ণপদক জিতেছিলেন। তিনি ২০২০ সালে দ্রুত ফর্ম্যাটে অনলাইনে অনুষ্ঠিত অনূর্ধ্ব -১৮ বিশ্ব যুব চ্যাম্পিয়নশিপ জিতেছেন। ২০১৯ বিশ্বকাপে ১৫ বছর বয়সী নিহাল সবচেয়ে কম বয়সী ভারতীয় রূপে অংশ নেন এবং তিনি দ্বিতীয় রাউন্ডে পৌঁছাতে সক্ষম হন।
দক্ষিণ আফ্রিকার ডারবানে ২০১৪ সালে নিহাল বিশ্ব অনূর্ধ্ব -১০ চ্যাম্পিয়ন হয়েছিলেন। ২০১৫ সালে, তিনি টাইব্রেকের পর রৌপ্যপদক পেয়ে গ্রিসের পোর্তো ক্যারাসে অনূর্ধ্ব -১২ চ্যাম্পিয়নশিপে প্রথম স্থান অর্জন করেছিলেন।
প্রাথমিক জীবন
নিহাল ২০০৪ সালের ১৩ই জুলাই কেরল রাজ্যের ত্রিশূরে জন্মগ্রহণ করেন। নিহালের বাবা সারিন আবদুলসালাম চর্মরোগ বিশেষজ্ঞ এবং তাঁর মা শিজিন আম্মানাম ভেতিল উম্মার একজন মনোরোগ বিশেষজ্ঞ। জীবনের প্রথম কয়েক বছর তিনি কোট্টায়মে কাটিয়েছেন।
তিনি তিন বছর বয়সে ১৯০ টি দেশের রাজধানী ও পতাকাগুলি চিনতে পারতেন। একই বয়সে, তিনি কীটপতঙ্গ এবং উদ্ভিদের বৈজ্ঞানিক নামগুলি বলতে সক্ষম হন। তিনি কিন্ডারগার্টেনে থাকাকালীন তিনি অনর্গল ইংরাজিতে কথা বলতেন এবং মাত্র ছয় বছর বয়সে সবে প্রথম শ্রেণিতে ভর্তি হয়েছিলেন, ষোল পর্যন্ত সমস্ত স্ংখ্যার নামতা জানতেন।
নিহাল ছয় বছর বয়সে দাবা শিখেছিলেন। স্কুলের দীর্ঘকালীন ছুটিতে একাকিত্ব কাটানোর জন্যেই, তার বাবা নিহালকে একটি দাবা সেটের সাথে পরিচয় করিয়ে দিয়েছিলেন এবং তাঁর ঠাকুর্দা এ এ উম্মার তাকে দাবা খেলতে শিখিয়েছিলেন । তিনি এক্সেলসিয়ার ইংলিশ স্কুলের ছাত্র ছিলেন। নিহালের আনুষ্ঠানিকভাবে দাবা শিক্ষার শুরু বিদ্যালয়ের দাবা কোচ ম্যাথিউ পি জোসেফ পট্টুর হাত ধরে। নিহাল অল্প সময়ের মধ্যেই তাকে হারাতে শুরু করলে, তার পরিবার নতুন কোচের সন্ধান করতে শুরু করে।
প্রথম সাফল্য
২০১১-১২ সালে নিহাল ও তার পরিবার ত্রিসুরে চলে যান যেখানে নিহাল দেবমাতা সিএমআই পাবলিক স্কুলে যোগদান করেন।
নিহাল ২০১১ সালে অনূর্ধ্ব -৭ বিভাগে কেরালার রাজ্য চ্যাম্পিয়নশিপ জিতেছিলেন। এছাড়া অনূর্ধ্ব -৯ শিরোপাটি তিনি দু'বার অর্জন করেছেন ও অনূর্ধ্ব -১৫ শিরোপাটি একবার অর্জন করেছেন। তিনি ২০১৫ সালে রাজ্য সিনিয়র চ্যাম্পিয়নশিপে রানার আপ হন।
পানিহাটি ফেরিঘাট
পানিহাটি ফেরীঘাট হুগলী নদীর পশ্চিম তীরে অবস্থিত। এই ফেরি ঘাটটিতে ১ টি জেটি‌ রয়েছে। এটি সোদপুর ও পানিহাটি সংলগ্ন অঞ্চলের হুগলি জেলায় সহজে যাতায়াত করার একটি প্রধান উপায়। বহু সংখ্যক যাত্রী এই ফেরিঘাট পরিষেবা ব্যবহার করে কোন্নগর যান।
বাফার দ্রবণ
থাম্ব|বাফারগুলির পিএইচ পরিসর যে দ্রবণে অ্যাসিড ও ক্ষার যুক্ত করার পরেও দ্রবণের পি.এইচ মানের কোনো পরিবর্তন ঘটে না, সেসকল দ্রবণকে বাফার দ্রবণ বলা হয়। এ ধরনের দ্রবণে দ্রবীভূত এসিড ও ক্ষারক প্রশমিত হয়ে যায়। ফলে দ্রবণের pH মান পরিবর্তন হয় না। বাফার দ্রবণসমূহের নির্দিষ্ট pH সীমা রয়েছে যা pH পরিবর্তনের আগে কি পরিমান এসিড/ ক্ষারকে নিরপেক্ষ করা যায় তা নির্দেশ করে। বাফার দ্রবণ দুই প্রকার। অম্লীয় বাফার ও ক্ষারীয় বাফার দ্রবণ।
আবিষ্কার ও ইতিহাস
বাফার প্রকৃতিতে আগে থেকেই ছিল। ১৯০৮ সালে লরেন্স জোসেফ হ্যান্ডারসন একটি সমীকরন বের করেন যা কার্বনিক এসিডকে প্রাকৃতিক বাফার হিসেবে প্রমাণ করে। পরবর্তীতে লগারিদম ব্যবহার করে সমীকরনটি সংশোধন করেন কার্ল এলবার্ট হ্যাসেলবাগ। এই সূত্রটি এসিড ও ক্ষারকীয় দ্রবণের ক্ষেত্রে দ্রবণের ph মান নির্ণয়ে সক্ষম হয়। এছাড়াও কোন বাফার দ্রবণের ph মান কেমন হবে সেটিও জানা যায় উক্ত সমীকরন থেকে। এই সমীকরনটিকে হ্যান্ডারসন-হেসেলবাগ সমীকরন হিসেবে অভিহিত করা হয়। এই সূত্রটিকে প্রধান সূত্র ধরে প্রতিনিয়ত নতুন নতুন বাফার প্রস্তুত করা হয়।
অম্লীয় বাফার
দ্রবণে অম্লীয় পরিবেশ বজায় রাখতে অম্লীয় বাফার ব্যবহার করা হয়। অম্লীয় বাফারসমূহের পিএইচ মান ৭ এর নিচে। অর্থাৎ, এরা এসিডিক। শক্তিশালী ক্ষারের সাথে দুর্বল এসিড ও এর লবণ মিশ্রিত করে অম্লীয় বাফার প্রস্তুত করা হয়। অম্লীয় বাফার দ্রবণের পিএইচ ৭ এর নিচে। যেমনঃ এসিটিক এসিড ও সোডিয়াম এসিটেটের দ্রবণের বাফার একটি অম্লীয় বাফার যার পিএইচ ৪.৭৫। CH₃COOH উভমুখীভাবে বিয়োজিত হয়ে CH₃COO⁻ ও H⁺ উৎপন্ন করে। অর্থাৎ, CH₃COOH CH₃COO⁻ + H⁺
CH₃COOH CH₃COO⁻ + H⁺
CH₃COOH + CH₃COONa এর ক্ষেত্রে সাম্যাবস্থায় দ্রবণে H⁺, CH₃COO⁻, Na⁺ উপস্থিত থাকে। এক্ষেত্রে বাফার দ্রবণে হাইড্রোজেন আয়ন যোগ করা হলে CH₃COOH উৎপন্ন হয়। এটি একটি মৃদু এসিড হওয়ায় বিক্রিয়ায় উৎপন্ন এসিড আয়নিত হয় না ও পি এইচ মানের কোনো পরিবর্তন হয় না। অন্যদিকে, বাফার দ্রবণটিতে ক্ষারক যোগ করা হলে যে হাইড্রোক্সিল আয়ন উৎপন্ন হয় তা হাইড্রোজেনের সাথে বিক্রিয়া করে পানি উৎপন্ন করে। ফলে দ্রবণের পিএইচ পরিবর্তন হয় না।
ক্ষারীয় বাফার
মৃদু ক্ষারের সাথে তীব্র এসিড ও সেই মৃদু ক্ষারের লবণের দ্রবণ মিশিয়ে যে বাফার দ্রবণ প্রস্তুত করা হয় তাকে ক্ষারীয় বাফার বলে। এই দ্রবণের পিএইচ মান ৭ এর উপরে। অর্থাৎ, এরা ক্ষারীয়। যেমনঃ এমোনিয়াম হাইড্রোক্সাইড ও এমোনিয়াম ক্লোরাইডের বাফার দ্রবণ একটি ক্ষারীয় বাফার দ্রবণ যার পিএইচ ৯.২৫
ক্রিয়া কৌশল: NH₄OH ও NH₄Cl এর দ্রবণ ক্ষারীয় বাফারের একটি উৎকৃষ্ট উদাহরণ। এ দ্রবণের সাম্যাবস্থায় NH₄⁺, Cl⁻ ও OH⁻ আয়ন উপস্থিত। এখন এই দ্রবণে হাইড্রোজেন আয়ন যোগ করলে তা হাইড্রোক্সিল আয়নের সাথে বিক্রিয়া করে প্রশমিত হয়ে যায়। অন্যদিকে, ক্ষার যোগ করলে তা এমোনিয়া আয়নের সাথে যুক্ত হয়ে এমোনিয়াম হাইড্রোক্সাইড উৎপন্ন করে। উৎপন্ন এমোনিয়া হাইড্রোক্সাইড মৃদু ক্ষার হওয়ায় দ্রবণের পিএইচ এর কোনো পরিবর্তন হয় না।
বাফার দ্রবণের pH গণনা
হেন্ডারসন হ্যাসেলবাখ সমীকরণ থেকে যেকোনো অজানা দ্রবণের পিএইচ মান বের করা যায়।
সমীকরণটি হলো:
যেখানে, pKₐ হলো এসিড বিয়োজন ধ্রুবক। এটি এসিডের শক্তিমত্তা যাচাই করে। যে এসিডের বিয়োজন ধ্রুবক কম সেটি তত বেশি শক্তিশালী। [লবণ] ও [এসিড] দ্বারা লবণ ও এসিডের ঘনমাত্রা প্রকাশ করা হয়। এই সমীকরনটি থেকে লবণ আর এসিডের ঘনমাত্রা হতে কোনো বাফার দ্রবণের অজানা pH এর মান বের করা যায়।
ব্যবহার
বাফার দ্রবণসমূহ গাঁজন, খাদ্য সংরক্ষণ, ওষুধ সরবরাহ, তড়িৎক্ষেত্র, এনজাইমের ক্রিয়াকলাপের জন্য ব্যবহার হয়। মানবদেহে রক্ত একটি বাফার দ্রবণ হিসেবে গুরুত্বপূর্ণ ভূমিকা রাখে। দেহে ক্ষারের চেয়ে এসিড বেশি উৎপন্ন হয়। রক্তে HCO3 - ও ফসফেট বাফার অতিরিক্ত এসিড (হাইড্রোজেন আয়ন) প্রতিরোধে সহায়তা করে। ছোট বাচ্চাদের বেবি লোশনে বাফার দ্রবণ ব্যবহার করে পিএইচ মান ৬ রাখা হয়। ফলে ব্যাক্টেরিয়ার আক্রমণ হতে ত্বক রক্ষা পায়। অন্যান্য কিছু ত্বক পরিচর্যার ক্রিমে এরূপ পিএইচ মান নির্দিষ্ট রেখে শরীরকে ব্যাক্টেরিয়া প্রতিরোধক করা হয়। এছাড়াও, রং কারখানায় বাফার দ্রবণ ব্যবহৃত হয়। কৃষিক্ষেত্রে অনুকূল পিএইচ মান ৭.০ থেকে ৮.০। তাই কৃষির অনুকূল পরিবেশ রাখার জন্য বাফার সিস্টেম প্রয়োগ অপরিহার্য। মানবদেহে রক্তের পিএইচ মান ৬.৮ থেকে ৭.৮ এর ভেতরে না হলে দৈহিক স্বাস্থ্যে বিঘ্ন ঘটে। এরূপ অবস্থা যেন না হয় সেজন্যে শরীরে কার্বনেট বাফার, ফসফেট বাফার ও প্রোটিন বাফার সিস্টেম কাজ করে।
থিওডোর হ্যারল্ড মাইম্যান
থিওডোর হ্যারল্ড মাইম্যান একজন মার্কিন পদার্থবিজ্ঞানী। তিনি প্রথম কোনো কার্যকর লেজার তৈরী করেন।  মাইম্যানের লেজার পরবর্তীকালে আরো অনেক ধরনের লেজার এর আবিষ্কারে পথ প্রদর্শন করে।  এই উদ্ভাবনের জন্য মাইম্যান একটি প্যাটেন্টের অধিকারী হন এবং অনেক পুরস্কার ও সম্মানে ভূষিত হন।
জীবনী
মাইম্যান ১৯২৭ সালের ১১ জুলাই ক্যালিফর্নিয়ার লস অ্যাঞ্জেলসে জন্মগ্রহণ করেন। তিনি ইউনিভার্সিটি অব কলোরাডো অ্যাট বোল্ডার থেকে ইঞ্জিনিয়ারিং ফিজিক্সে ব্যাচেলর অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে তড়িৎ প্রকৌশলে ১৯৫১ সালে মাস্টার অব সায়েন্স এবং ১৯৫৫ সালে পদার্থবিজ্ঞানে পিএইচডি ডিগ্রি অর্জন করেন। তার পিএইচডি উপদেষ্টা ছিলেন উইলিস ল্যাম্ব।
দ্য স্কাগওয়ে নিউজ
দ্য স্কাগওয়ে নিউজ আলাস্কার স্ক্যাগওয়েতে জানুয়ারি মাসে একবার প্রকাশিত একটি সংবাদপত্র, তারপর বছরের বাকি সময় মাসে দু'বার প্রকাশিত হয়।
দ্য স্কাগওয়ে নিউজ বা বিভিন্ন সময়ে স্কাগওয়ে উইকলি নিউজ এবং স্কাগওয়ে ডেইলি নিউজের অনুরূপ শিরোনামের একটি আলাদা পত্রিকা ১৮৯৭ সাল থেকে ১৯০০ দশকের গোড়ার দিকে স্কাগওয়েতে প্রকাশিত হয়েছিল।
বর্তমান স্ক্যাগওয়ে নিউজটি প্রথমে ১৯৭৮ সালে উইলিয়াম জে "জেফ" ব্র্যাডি প্রতিষ্ঠা করেছিলেন। এটি ১৯৭৮ সাল থেকে ১৯৭৯ সাল পর্যন্ত লিন ক্যানেল নিউজ গঠনের জন্য হেইনস ভিত্তিক চিলকাত ভ্যালি নিউজের সাথে একীভূত হয় এবং ১৯৮২ সালে পুনরায় পৃথক কাগজ হিসাবে প্রকাশনা শুরু করে।
ল্যারি পার্সিলি, যার বন্ধু কাগজটি প্রতিষ্ঠা করেছিল, এটি এপ্রিল ২০১৯ এ অর্জন করেছিল। ২০১৯ সালে পার্সিলি নিখরচায় কোনও নতুন মালিককে সংবাদপত্রটি দেওয়ার চেষ্টা করছিল। পত্রিকাটি গ্রহণের জন্য আলাস্কার চুগিয়াকের দুই মহিলা মেলিন্ডা মুনসন এবং গ্রেচেন ওয়েমহফকে ব্যক্তিগতভাবে বেছে নিয়েছিলেন। মুনসন এবং ওয়েমহফ ২০২০ সালের ৩ মার্চ দায়িত্ব গ্রহণ করেছিলেন।
কাগজটি সাধারণত মাসের দ্বিতীয় এবং চতুর্থ শুক্রবারে পাওয়া যায়।
মিনহাজুল আবেদীন নান্নু
মিনহাজুল আবেদীন (জন্ম:২৫ সেপ্টেম্বর, ১৯৬৫) চট্টগ্রামে জন্মগ্রহণকারী বাংলাদেশের প্রথিতযশা সাবেক আন্তর্জাতিক ক্রিকেটার ও অধিনায়ক। ১৯৯০-৯১ সালে বাংলাদেশ জাতীয় ক্রিকেট দলের পক্ষ হয়ে তিনি দু'বার এশিয়া কাপ ক্রিকেটে অধিনায়কত্ব করেন। স্থানীয় ক্রিকেট ভুবনে তিনি তার ডাক নাম নান্নু হিসেবে ব্যাপক পরিচিত ব্যক্তিত্ব।
চট্টগ্রামে জন্মগ্রহণকারী মিনহাজুল বর্তমানে বাংলাদেশ ক্রিকেট বোর্ড (বিসিবি)−এর নির্বাচক হিসেবে ফারুক আহমেদ এবং হাবিবুল বাশারের সাথে রয়েছেন। তার বড় ভাই নূরুল আবেদীন নোবেল বাংলাদেশের পক্ষে চারটি ওডিআইয়ে অংশগ্রহণ করেছিলেন।
প্রাথমিক জীবন
নান্নু ১৯৮০-এর দশকের শুরুতে ক্রিকেট নির্বাচকদের দৃষ্টি আকর্ষণ করেন। ডিসেম্বর, ১৯৮৩ সালে পশ্চিমবাংলায় বাংলাদেশ ক্রিকেট দলের সদস্যরূপে নির্বাচিত হন। সেখানে তিনি সফলকাম না হলেও ১৯৮৪ সালে দক্ষিণ-পূর্ব এশিয়া কাপে সফলতা লাভ করেন। বাংলাদেশ জাতীয় ক্রিকেট দলের বিরুদ্ধে ৬০ রান করেন এবং চট্টগ্রামে অনুষ্ঠিত হংকংয়ের বিরুদ্ধে ৪৪ রান করে বাংলাদেশ টাইগার্সকে জয়লাভ করতে সাহায্য করেন। মিডিয়াম পেসার হিসেবে বোলিংয়ে সিঙ্গাপুরের বিরুদ্ধে ২/৮ করেন। এরপর তিনি কেনিয়ায় জাতীয় দলের পক্ষ হয়ে সফলতম ভ্রমণ করেন।
১৯৮৪-৮৫ সালে ঘরোয়া ক্রিকেটে মোহামেডান ক্রীড়া চক্রের পক্ষ হয়ে খেলতেন। ১৯৮৫ সালের মার্চে শ্রীলঙ্কা সফর ও জানুয়ারি, ১৯৮৬ সালে ওমর কোরেসি একাদশের বিপক্ষে ব্যর্থতায় অনেকেই তার ভবিষ্যৎ সম্ভাবনার অন্তরায় বলে মনে করেছিলেন।
চিউচাইকৌ উপত্যকা
চিউচাইকৌ উপত্যকা বা জিউঝাইগোও দক্ষিণ-পশ্চিমাঞ্চলের চীনের সিছুয়ান প্রদেশের উত্তরে অবস্থিত একটি প্রাকৃতিক সংরক্ষণাগার এবং জাতীয় উদ্যান। এটি উত্তর থেকে দক্ষিণে প্রবাহিত একটি দীর্ঘ উপত্যকা। চিউচাইকৌ উপত্যকা ইউনেস্কো দ্বারা ১৯৯২ সালে একটি বিশ্ব ঐতিহ্যবাহী স্থান এবং ১৯৯৭ সালে একটি ওয়ার্ল্ড বায়োস্ফিয়ার রিজার্ভ হিসেবে ঘোষিত হয়। এটি সংরক্ষিত এলাকা শ্রেণীকরণের IUCN সিস্টেমে V (সুরক্ষিত ল্যান্ডস্কেপ) এর শ্রেণিভুক্ত।
চিউচাইকৌ উপত্যকা তিব্বত মালভূমির প্রান্তে অবস্থিত মিন পর্বতমালার অংশ এবং এটি ৭২,০০০ হেক্টর (১৮০,০০০ একর) জুড়ে বিস্তৃত। এটি বহুস্তরের জলপ্রপাত, রঙিন হ্রদ এবং তুষার ঢাকা শৃঙ্গের জন্য পরিচিত। এর উচ্চতা ২,০০০ থেকে ৪,৫০০ মিটার (৬,৬০০ থেকে ১৪,৮০০ ফুট) পর্যন্ত।
ইতিহাস
চিউচাইকৌ উপত্যকা (আক্ষরিক অর্থ "নয়টি বসতির উপত্যকা") এর দৈর্ঘ্য বরাবর নয়টি তিব্বতি জনবসতি থেকে এর নাম নেওয়া হয়েছে। এই প্রত্যন্ত অঞ্চলে বহু শতাব্দী ধরে বিভিন্ন তিব্বতি ও কিয়াং জনগোষ্ঠীর বসবাস ছিল। ১৯৭৫ সাল পর্যন্ত এই দুর্গম এলাকা খুব কমই পরিচিত ছিল। ১৯৭৯ সালে চীনা সরকার এখানে সকল ধরনের কার্যকলাপ নিষিদ্ধ করেছিল এবং ১৯৮২ সালে এলাকাটিকে একটি জাতীয় উদ্যানে পরিণত করেছিল। ১৯৮৪ সালে একটি প্রশাসনিক ব্যুরো প্রতিষ্ঠিত হয়েছিল এবং পর্যটনের জন্য আনুষ্ঠানিকভাবে খোলা হয়েছিল। সাইটটি ইউনেস্কো দ্বারা ১৯৯২ সালে একটি বিশ্ব ঐতিহ্যবাহী স্থান এবং ১৯৯৭ সালে একটি ‘ওয়ার্ল্ড বায়োস্ফিয়ার রিজার্ভ’ হিসাবে ঘোষিত হয়েছিল। চীনের জাতীয় পর্যটন প্রশাসন দ্বারা এই পর্যটন এলাকাটিকে AAAAA মনোরম এলাকা হিসাবে শ্রেণিবদ্ধ করা হয়েছে। চালুর পর থেকে, পর্যটন কার্যকলাপ প্রতি বছর বৃদ্ধি পেয়েছে: ১৯৮৪ সালে ৫ হাজার, ১৯৯১ সালে ১ লক্ষ ৭০ হাজার, ১৯৯৫ সালে ১ লক্ষ ৬০ হাজার ও প্রায় ৩ হাজার বিদেশি পর্যটক, ১৯৯৭ সালে ২ লক্ষের অধিক পর্যটক জিউঝাইগো উপত্যকা ভ্রমণ করেছিল যা ২০০২ সালে ১ কোটি ১৯ লক্ষতে পৌঁছেছিল। ২০০৪ সালের হিসাবে, সাইটটি গড়ে দৈনিক ৭ হাজর ভ্রমণ করে। উপত্যকার প্রস্থানে ঝাংঝা শহর এবং নিকটবর্তী সোংপান কাউন্টিতে শেরাটনের মতো বিলাসবহুল পাঁচ-তারকা হোটেলসহ ক্রমবর্ধমান সংখ্যক হোটেল রয়েছে। এই অঞ্চলে গণপর্যটন সম্পর্কিত উন্নয়নগুলো উপত্যকার চারপাশের পরিবেশের উপর প্রভাব নিয়ে উদ্বেগ সৃষ্টি করেছে।
জনসংখ্যাতত্ত্ব
মোট ৯টি তিব্বতি গ্রামের মধ্যে ৭টি গ্রাম আজও জনবহুল। পর্যটকদের জন্য সহজে যাতায়াতের প্রধান পথগুলো হলো হেই, শুচেং এবং চেচাওয়া। ছোট চারু উপত্যকায় রেক্সিও রয়েছে এবং হেই গ্রামের পিছনে রয়েছে শিয়ানপান, পানিয়া এবং ইয়ানা গ্রাম। গুওদু এবং হেশিয়াও গ্রাম জনবসতিপূর্ণ নয়। পেনবু, পানশিং এবং ইয়ংচু গ্রামগুলো উপত্যকার বাইরে চিউচাইকৌ শহরের মধ্য দিয়ে যাওয়া রাস্তার পাশে অবস্থিত। ২০০৩ সালে, উপত্যকার স্থায়ী জনসংখ্যা ছিল প্রায় ১,০০০ জন ও ১১২টি পরিবার ছিল। পার্কের সুরক্ষিত প্রকৃতির কারণে, কৃষিকাজের উপর আরোপিত নিষেধাজ্ঞার কারণে স্থানীয়রা এখন জীবিকা নির্বাহের জন্য পর্যটন এবং স্থানীয় সরকারের ভর্তুকির উপর নির্ভর করে।
ভূগোল ও জলবায়ু
চিউচাইকৌ উপত্যকা মিনশান পর্বতমালার দক্ষিণ প্রান্তে অবস্থিত, প্রাদেশিক রাজধানী চেংদু থেকে ৩৩০ কিমি (২০৫ মাইল) উত্তরে। এটি গানসু সীমান্তের কাছে উত্তর-পশ্চিমাঞ্চলীয় সিছুয়ান প্রদেশের আবা তিব্বত কিয়াং স্বায়ত্তশাসিত প্রিফেকচারের চিউচাইকৌ কাউন্টির (পূর্বে নানপিং কাউন্টি) অংশ। উপত্যকাটি ৭২০ বর্গ কিলোমিটার (২৭৮ বর্গ মাইল) জুড়ে রয়েছে, বাফার জোনগুলি অতিরিক্ত ৬০০ বর্গ কিলোমিটার (২৩২ বর্গ মাইল) জুড়ে রয়েছে। বিবেচিত এলাকার উপর নির্ভর করে এর উচ্চতা ১,৯৯৮ থেকে ২,১৪০ মিটার (শুচেং গলির মুখে) থেকে ৪,৫৫৮-৪,৭৬৪ মিটার (চেচাওয়া গলির শীর্ষে মাউন্ট কাঞ্চিকংকাইতে)। জলবায়ুটি উপক্রান্তীয় থেকে নাতিশীতোষ্ণ বর্ষার গড় বার্ষিক তাপমাত্রা ৭.৮ ডিগ্রি সেলসিয়াস, জানুয়ারিতে −৩.৭ ডিগ্রি সেলসিয়াস এবং জুলাই মাসে ১৬.৮ ডিগ্রি সেলসিয়াস। মোট বার্ষিক বৃষ্টিপাত ৭৬১ মি.মি. কিন্তু মেঘের বনে এটি কমপক্ষে ১,০০০ মি.মি.। মে থেকে অক্টোবরের মধ্যে ৮০% বৃষ্টিপাত হয়।
বাস্তুসংস্থান
চিউচাইকৌ উপত্যকার বাস্তুতন্ত্রকে নাতিশীতোষ্ণ বিস্তৃতপাতার বন এবং বনভূমি হিসাবে শ্রেণিবদ্ধ করা হয়েছে। এর নৈসর্গিক এলাকার প্রায় ৩০০ বর্গ কি.মি. (১১৬ বর্গ মাইল) কুমারী মিশ্রবন দ্বারা আচ্ছাদিত। এই বনগুলি শরৎকালে আকর্ষণীয় (স্পন্দনশীল) হলুদ, কমলা এবং লাল বর্ণ ধারণ করে, যা সেই ঋতুটিকে দর্শকদের কাছে জনপ্রিয় করে তোলে। এগুলি বেশ কয়েকটি আগ্রহের উদ্ভিদ প্রজাতির আবাসস্থল, যেমন রডোডেনড্রন এবং বাঁশের স্থানীয় জাতের। স্থানীয় প্রাণিকুলের মধ্যে রয়েছে বিপন্ন দৈত্য পান্ডা এবং সোনালী চ্যাপ্টা নাকওয়ালা বানর। উভয় জনসংখ্যা খুবই ছোট (পান্ডাদের জন্য ২০ জনের কম ব্যক্তি) এবং বিচ্ছিন্ন। ক্রমবর্ধমান পর্যটন সাপেক্ষে উপত্যকায় তাদের বেঁচে থাকা প্রশ্নবিদ্ধ। এটি হুমকিপ্রাপ্ত ডিউক অফ বেডফোর্ডের ভোলের জন্য শুধুমাত্র তিনটি পরিচিত অবস্থানের মধ্যে একটি। চিউচাইকৌ উপত্যকা প্রায় ১৪০ প্রজাতির পাখির আবাসস্থল।
ভূতত্ত্ব ও জলবিদ্যা
চিউচাইকৌ উপত্যকার ভূদৃশ্য হিমবাহ, হাইড্রোলজিক্যাল টেকটোনিক দ্বারা গঠিত। এটি কিংহাই-তিব্বত প্লেট এবং ইয়াংছি প্লেটের মধ্যে বিচ্যুত বেল্টের উপর অবস্থিত। শিলা স্তরগুলোর বেশিরভাগ কার্বনেট শিলা যেমন ডলোমাইট এবং তুফা, সেইসাথে কিছু বেলেপাথর এবং শেল রয়েছে। উপত্যকায় তিনটি গলির ক্যাচমেন্ট এলাকা অন্তর্ভুক্ত রয়েছে (যা তাদের বড় আকারের কারণে প্রায়শই উপত্যকা বলা হয়), এবং এটি বালং নদীর মাধ্যমে চিয়ালিং নদীর অন্যতম উৎস, যা ইয়াংজি নদী ব্যবস্থার অংশ। চিউচাইকৌর সবচেয়ে পরিচিত বৈশিষ্ট্য হলো এর কয়েক ডজন নীল, সবুজ এবং ফিরোজা রঙের হ্রদ। স্থানীয় জনগণ তাদেরকে চীনা ভাষায় হাইচি বলে, যার অর্থ "সাগরপুত্র"। হিমবাহের ক্রিয়াকলাপে উদ্ভূত, তারা শিলাপ্রপাত এবং অন্যান্য প্রাকৃতিক ঘটনা দ্বারা বাঁধাগ্রস্ত হয়েছিল, তারপরে কার্বনেট জমার প্রক্রিয়া দ্বারা দৃঢ় হয়। কিছু হ্রদে ক্যালসিয়াম কার্বনেটের উচ্চ ঘনত্ব রয়েছে এবং তাদের জল খুব পরিষ্কার যাতে নীচে প্রায়শই এমনকি উচ্চ গভীরতায়ও দৃশ্যমান হয়। হ্রদগুলি তাদের গভীরতা, অবশিষ্টাংশ এবং পারিপার্শ্বিকতা অনুসারে রঙ এবং দৃষ্টিভঙ্গিতে পরিবর্তিত হয়। কিছু কম স্থিতিশীল বাঁধ এবং গঠন কৃত্রিমভাবে শক্তিশালী করা হয়েছে, এবং হ্রদ বা অন্যান্য বৈশিষ্ট্যের সাথে সরাসরি যোগাযোগ পর্যটকদের জন্য নিষিদ্ধ।
উল্লেখযোগ্য বৈশিষ্ট্য
চিউচাইকৌ একটি ইংরেজি Y আকারে সাজানো তিনটি উপত্যকা নিয়ে গঠিত। রিছে এবং চেচাওয়া উপত্যকা দক্ষিণ দিক থেকে প্রবাহিত হয় এবং সাইটের কেন্দ্রে মিলিত হয় যেখানে তারা শুঝেং উপত্যকা তৈরি করে, উপত্যকার মুখে উত্তরে প্রবাহিত হয়। এই গলির পাহাড়ি জলাশয়গুলি শাটল বাসের জন্য ৫৫ কি.মি. (৩৪ মাইল) রাস্তার পাশাপাশি কাঠের বোর্ডওয়াক এবং ছোট প্যাভিলিয়নগুলির সাথে সারিবদ্ধ। বোর্ডওয়াকগুলি সাধারণত রাস্তা থেকে হ্রদের বিপরীত দিকে অবস্থিত, যা তাদের বাসগুলি অতিক্রম করার মাধ্যমে ঝামেলা থেকে রক্ষা করে। বেশিরভাগ দর্শনার্থী প্রথমে শাটল বাসে করে রাইজ এবং/অথবা শুচেং গলির শেষ প্রান্তে যায়, তারপরে বোর্ডওয়াকগুলিতে পায়ে হেঁটে নিচের দিকে ফিরে যায়, পরবর্তী সাইটটি খুব দূরে হলে বাসটি নিয়ে যায়। এখানে প্রতিটি গলিতে পাওয়া সাইটগুলির একটি সারাংশ রয়েছে:
রিছে উপত্যকা
১৮-কিলোমিটার-দীর্ঘ (১১ মাইল) রিছে ভ্যালি (চীনা: 日则沟, ফিনিন: Rìzé Gōu) হলো চিউচাইকৌর দক্ষিণ-পশ্চিম শাখা। এটিতে সর্বাধিক বিভিন্ন ধরনের সাইট রয়েছে এবং সাধারণত প্রথমে পরিদর্শন করা হয়। এর সর্বোচ্চ বিন্দু থেকে নিচের দিকে যেতে, একজন নিম্নলিখিত সাইটগুলি অতিক্রম করে:
জিমি ওয়েলস
জিমি ডোনাল "জিম্বো" ওয়েলস (Jimmy Donal "Jimbo" Wales, ; জন্ম ৭ আগস্ট ১৯৬৬ ) একজন আমেরিকান ইন্টারনেট উদ্যোক্তা, যিনি অনলাইন অলাভজনক বিশ্বকোষ উইকিপিডিয়ার সহ-প্রতিষ্ঠাতা এবং অলাভজনক উইকিয়া ওয়েব হোস্টিং কোম্পানীর প্রবর্তক হিসাবে পরিচিত।
জিমি ওয়েলসের জন্ম মার্কিন যুক্তরাষ্ট্রের আলবামার হান্টসভিলে। তিনি র‌্যানডলফ স্কুল নামে একটি প্রাক-বিশ্ববিদ্যালয় স্কুলে পড়াশোনা করেন। পরে তিনি স্নাতক ও স্নাতকোত্তর ডিগ্রি অর্জন করেন "ফিনান্স" শাখায়। স্নাতক স্কুলে থাকাকালীন তিনি দুটি বিশ্ববিদ্যালয়ে পড়িয়েওছিলেন। পরে তিনি ফিনান্স ক্ষেত্রে চাকরি গ্রহণ করেন এবং বেশ কয়েক বছর একটি শিকাগো ফিউচারস ও অপশনস ফার্মে রিসার্চ ডিরেক্টরের পদ অলংকৃত করেন। ১৯৯৬ সালে তিনি দু-জন সহকারীর সহায়তায় বোমিস নামে একটি পুরুষদের বিনোদন ও প্রাপ্তবয়স্ক বিষয়ভিত্তিক ওয়েবপোর্টাল প্রতিষ্ঠা করেন। এই ওয়েবসাইটটি থেকেই পরবর্তীকালে উদ্ভূত বিশ্বকোষ নুপিডিয়া (২০০০-২০০৩) এবং তার উত্তরসূরি উইকিপিডিয়ার প্রাথমিক অর্থসংস্থান হয়েছিল।
২০০১ সালে ল্যারি স্যাঙ্গার ও অন্যান্যদের সঙ্গে একযোগে তিনি উইকিপিডিয়া মুক্ত বিশ্বকোষ প্রতিষ্ঠা করেন। এই বিশ্বকোষের ব্যাপ্তি ও জনপ্রিয়তা বৃদ্ধি পেলে ওয়েলস হয়ে ওঠেন প্রকল্পটির পৃষ্ঠপোষক ও মুখপাত্র। তাকে ঐতিহাসিকভাবে উইকিপিডিয়ার সহ-প্রতিষ্ঠাতা বলা হলেও, তিনি নিজেকে উইকিপিডিয়ার একমাত্র প্রতিষ্ঠাতা ঘোষণা করে "সহ-" পদমর্যাদাটি অস্বীকার করেন। ওয়েলস উইকিপিডিয়া-পরিচালনাকারী উইকিমিডিয়া ফাউন্ডেশন নামে একটি অ-বাণিজ্যমুখী দাতব্য সংস্থার অছিপরিষদের সদস্য। তিনি পরিষদ-নিয়োজিত "সম্প্রদায়-প্রতিষ্ঠাতা" বা "কমিউনিটি ফাউন্ডার"-এর পদটিতে বৃত রয়েছেন। ২০০৪ সালে, তিনি ও অপর উইকিমিডিয়া অছি অ্যাঞ্জেলা বিজলে মিলে উইকিয়া নামে একটি বেসরকারি ওয়েব-হোস্টিং সার্ভিস প্রতিষ্ঠা করেন।
ওয়েলস দু-বার বিবাহ করেছেন। তার দ্বিতীয় স্ত্রী ক্রিস্টিনার গর্ভে তার এক কন্যা আছে। ওয়েলস নিজেকে অবজেক্টিভিস্ট এবং কিছু পরিমাণে উদারনীতিবাদী মনে করেন। তার সৃষ্ট উইকিপিডিয়া বিশ্বের বৃহত্তম বিশ্বকোষে পরিণত হলে টাইম পত্রিকা তাদের ২০০৬ সালের বিশ্বের সর্বাপেক্ষা প্রভাবশালী ব্যক্তিবর্গের নামের তালিকায় তার নাম অন্তর্ভুক্ত করে।
বাল্যকাল ও শিক্ষা
ওয়েলস ৭ আগস্ট, ১৯৬৬ সালে হান্টসভেল, আলাবামাতে জন্মগ্রহণ করেন। তার বাবা, জিমি, পেশায় ছিলেন মুদি দোকানের পরিচালক, মা ডরিস অ্যান এবং তার নানী এর্মা একটি এক কক্ষ-বিশিষ্ট ঐতিহ্যবাহী ছোট প্রাইভেট স্কুল পরিচালনা করতেন, যেখানে জিমি এবং তার তিন ভাইবোন তাদের প্রাথমিক শিক্ষা সম্পন্ন করেছিলেন। শিশু হিসেবে জিমি ছিলেন বুদ্ধিমান, কৌতূহলী এবং অধ্যবসায়ী।
বাংলাদেশে জিমি ওয়েলস
২০১৫ সালের ২৬শে ফেব্রুয়ারি উইকিমিডিয়া বাংলাদেশ ও গ্রামীণফোনের যৌথ উদ্যোগে আয়োজিত এক অনুষ্ঠানে অংশগ্রহণের জন্য আমন্ত্রিত হয়ে ১২ ঘণ্টার ঝটিকা সফরে বাংলাদেশ ভ্রমণ করেন জিমি ওয়েলস। রাজধানী ঢাকাস্থ হোটেল রেডিসন ব্লু ওয়াটার গার্ডেনে আয়োজিত এ অনুষ্ঠানে তিনি উইকিপিডিপিয়ার গুরুত্ব তুলে ধরে বক্তৃতা করেন, উইকিপিডিয়া গ্রামীণফোন আয়োজিত সম্পাদনা প্রতিযোগিতায় বিজয়ী দশজন উইকিপিডিয়ানের হাতে পুরস্কার তুলে দেন এবং সাংবাদিকদের উপস্থিতিতে আয়োজিত বিষয়ভিত্তিক আলোচনা সভায় অংশ নিয়ে বিভিন্ন প্রশ্নের উত্তর দেন।
কবীন্দ্রতীর্থ
কবিন্দ্রতীর্থ (সংস্কৃত:कवीन्द्रतीर्थ) ছিলেন একজন দ্বৈত দার্শনিক, সাধক, পণ্ডিত এবং ১৩৯২-১৩৯৮ সাল পর্যন্ত মধ্বাচার্য পীঠ — উত্তরাদি মঠের সপ্তম পীঠধিপতি।
ঐতিহ্যগতভাবে কবীন্দ্রকে রাজেন্দ্রর জীবনের পূর্ববর্তী পর্যায়ের ভাই বলে মনে করা হয় এবং বদররত্নাবলীর লেখক বিষ্ণুদাসাচার্যের সাথে অভিন্ন। পরেরটিকে প্রাক্তন দ্বারা শ্রদ্ধেয় বলা হয়। অন্যান্য পণ্ডিতরা দাবি করেন যে বিষ্ণুদাসাচার্য ১৩৯০-১৪৪০ সাল পর্যন্ত বেঁচে ছিলেন।
ভারতে প্রাপ্ত লাইসিনিডি গোত্রের প্রজাপতির তালিকা
এই পাতায় ভারতে প্রাপ্ত লাইসিনিডি গোত্রের প্রজাপতিতেদের বৈজ্ঞানিক নামসহ নথিভূক্ত করা হল। ভারতে মোট নিম্ফ্যালিডি প্রজাপতিদের সংখ্যা ৪৫০টি। পশ্চিমবঙ্গে এখনও পর্যন্ত ১২৫ টির সন্ধান পাওয়া গেছে। এটি একটি বিশাল গোত্র তাই এদের সংখ্যা ও বৈচিত্র্য অনেক।
মীর আলী (ক্রিকেটার)
মীর আলী খান তালপুর (জন্ম ২৯ অক্টোবর ১৯৮৮) একজন পাকিস্তানি প্রথম-শ্রেণীর ক্রিকেটার যিনি হায়দ্রাবাদের হয়ে খেলেন। ২০১১-১২ মৌসুমের কায়েদ-ই-আজম ট্রফিতে মীর একটি হ্যাটট্রিক করেছিলেন।
থাই সৌর বর্ষপঞ্জি
ডান|থাম্ব| একটি সাধারণ পঞ্জিকার প্যানেল যা আগস্ট ২০০৪ (২৫৪৭ বুদ্ধাব্দ) দেখাচ্ছে। উল্লেখ্য যে চন্দ্র তারিখগুলোও দেওয়া আছে। থাই সৌর বর্ষপঞ্জি (ปฏิทินสุริยคติ,, "সৌর বর্ষপঞ্জি") ১৮৮৮ সাধারণ অব্দে রাজা চুলালংকরন (পঞ্চম রাম) গ্রেগরীয় বর্ষপঞ্জির সিয়ামীয় সংস্করণ হিসাবে গৃহীত হয়েছিল, এটি থাইল্যান্ডে সরকারি বর্ষপঞ্জি হিসেবে থাই চন্দ্র বর্ষপঞ্জি প্রতিস্থাপন করে (যদিও পরবর্তীটি এখনও ব্যবহৃত হয়, বিশেষ করে ঐতিহ্যগত এবং ধর্মীয় অনুষ্ঠানের জন্য)। বর্তমানে বুদ্ধাব্দে বছর গণনা করা হয়: พุทธศักราช, พ.ศ. พุทธศักราช, พ.ศ., যা গ্রেগরীয় বর্ষপঞ্জি থেকে ৫৪৩ বছর এগিয়ে।
বছর
সিয়ামীয়রা সাধারণত দুটি বর্ষপঞ্জি ব্যবহার করে, একটি পবিত্র ও একটি জনপ্রিয় (শাস্ত্রীয় অর্থে প্রাকৃত)। প্রাকৃত বা ছোট অব্দ (จุลศักราช, চুলা সাকারত) গৌতমের উপাসনা প্রথম প্রবর্তিত হওয়ার বছরে এটি প্রবর্তন করা হয়েছিল বলে মনে করা হয়, এবং এটি ঐতিহ্যবাহী বর্মী বর্ষপঞ্জির সাথে মিলে যায় (সংক্ষেপে এমই বা বিই, পরবর্তীটির সাথে বৌদ্ধদের পবিত্র অব্দের সংক্ষেপণের সাথে বিভ্রান্ত হবেন না)।
রত্নকোসিন অব্দ
রাজা চুলালংকরন ১৮৮৯ সালে প্রাকৃত হিসাবকে রত্নকোসিন অব্দ (รัตนโกสินทรศก, Rattanakosin Sok সংক্ষেপে ร.ศ. এবং আরএস) দ্বারা প্রতিস্থাপনের আদেশ দেন। বছর ১-এর আদর্শ (পঞ্জিকা সাল) ছিলো ৬ এপ্রিল ১৭৮২ সালে প্রথম রামার রাজ্যের দায়িত্বে যোগদান, চক্রী রাজবংশের ভিত্তি ও রাজধানী হিসাবে ব্যাংককের (রত্নকোসিন) প্রতিষ্ঠা। আরএসে বছরগুলোকে সাধারণ অব্দে রূপান্তর করতে ৬ এপ্রিল থেকে ডিসেম্বর তারিখের জন্য ১৭৮১ ও জানুয়ারি থেকে ৫ এপ্রিল তারিখের জন্য ১৭৮২ যোগ করুন।
বুদ্ধাব্দ
থাইল্যান্ডে পবিত্র অব্দ বা বুদ্ধাব্দে ১১ মার্চ ৫৪৩ খ্রিস্টপূর্বাব্দ থেকে একটি যুগান্তকারী শূন্য বর্ষ হিসেবে গণ্য করা হয়। এই বর্ষকে গৌতম বুদ্ধের মৃত্যুর তারিখ বলে মনে করা হয়। রাজা ভজিরাভুধ (ষষ্ঠ রাম) এই বুদ্ধাব্দে (সংক্ষেপে বিই) বছর গণনা পরিবর্তন করেছিলেন ও বছরের শুরুকে ১ এপ্রিল ২৪৫৫ বুদ্ধাব্দ তথা ১৯১২ খ্রিস্টাব্দে ফিরিয়ে নিয়েছিলেন। যেহেতু এখন আর কোনো প্রাকৃত বা জনপ্রিয় যুগের উল্লেখ নেই, তাই সাধারণ অব্দ পূর্বের স্থানটি নিয়েছে বলে অনুমান করা যেতে পারে।
নববর্ষ
একটি নতুন পঞ্জিকা বছর শুরু ও বর্ষপঞ্জির বছরের গণনা বৃদ্ধি পাওয়ার সময়ে তথা নতুন বছরে মূলত সংক্রানের জন্য গণনা করা তারিখের সাথে মিলে যায় যখন সূর্য পার্শ্বীয় জ্যোতিষশাস্ত্র দ্বারা গণনাকৃত রাশিচক্রের প্রথম জ্যোতিষশাস্ত্রীয় চিহ্ন মেষ রাশিতে স্থানান্তরিত হয়: এভাবে বছর ১১ এপ্রিল ১৮২২ সালে শুরু হয়। পূর্বে উল্লিখিত হিসাবে, ষষ্ঠ রাম বছরের শুরুকে ১ এপ্রিল ২৪৫৫ বুদ্ধাব্দ তথা ১৯১২ খ্রিস্টাব্দে ফিরিয়ে নিয়েছিলেন, যাতে ১৩০ আরএস শুধুমাত্র ১১ এপ্রিল ১৯১১ থেকে ৩১ মার্চ ১৯১২ পর্যন্ত ৩৫৬ দিন স্থায়ী হয়।
১৯৪০ সালের ৬ সেপ্টেম্বরে প্রধানমন্ত্রী ফিবুনসংখরাম ২৪৮৪ বুদ্ধাব্দের শুরু হিসাবে ১ জানুয়ারী ১৯৪১ সাল ব্যবহার করার আদেশ দেন, তাই ২৪৭৩ বুদ্ধাব্দের বছরে ১ এপ্রিল থেকে ৩১ ডিসেম্বর ১৯৪০ পর্যন্ত মাত্র নয় মাস হয়েছিলো। সেই বছরের আগের ১ জানুয়ারি থেকে ৩১ মার্চ তারিখগুলোকে রূপান্তর করতে, যোগ বা বিয়োগ করার সংখ্যা হল ৫৪২; অন্যথায়, এটি ৫৪৩। উদাহরণ: বর্তমানে সাধারণ অব্দের নববর্ষ দিবস (১ জানুয়ারি) ও ঐতিহ্যবাহী থাই নববর্ষ (สงกรานต์, সংক্রান) উদযাপন (১৩-১৫ এপ্রিল) উভয়ই থাইল্যান্ডে সরকারি ছুটির দিন। থাইল্যান্ডের থাই চীনা সম্প্রদায়ের জন্য ঐতিহ্যবাহী থাই বর্ষপঞ্জিতে পরবর্তী চীনা রাশিচক্রের প্রাণীর পরিবর্তন সংক্রানে ঘটে (এখন ১৩ এপ্রিল স্থির করা হয়েছে)। তবে, চীনা বর্ষপঞ্জি চীনা নববর্ষ শুরু হওয়ার তারিখ নির্ধারণ করে ও বারো বর্ষীয় প্রাণি চক্রের পরবর্তী প্রাণীর নাম ধরে নেয়।
মাসগুলোর নাম হিন্দু জ্যোতিষশাস্ত্রের রাশিচক্রের চিহ্নের নাম থেকে প্রাপ্ত। ত্রিশ দিন বিশিষ্ট মাসের নাম -এয়ন (-ายน), সংস্কৃত মূল অয়ান থেকে: এর আগমন; ৩১ দিন মাসের নাম -আখোম (-าคม) এ শেষ হয়), সংস্কৃত āgama থেকে (বাংলা অর্থ আগমনের সমতুল্য), এর অর্থও এর আগমন।
সমস্যা
বুদ্ধাব্দ ব্যবহার করা ঐতিহাসিক প্রেক্ষাপটে নিজের ও খ্রিস্টাব্দের মধ্যে সহজেই বিভ্রান্তি সৃষ্টি করতে পারে। উদাহরণস্বরূপ, 2023 খ্রিস্টাব্দ ও 2023 বুদ্ধাব্দ (যা ১৪৭৯ খ্রিস্টাব্দের সাথে মিলে যায়)। দুই-সংখ্যার বছরের সংখ্যাকরণ আরও বিভ্রান্তির কারণ হতে পারে।
কম্পিউটার প্রোগ্রামিংয়ে বুদ্ধাব্দ ব্যবহার করার ফলে কখনও কখনও কম্পিউটার প্রোগ্রামগুলো লাইসেন্স বাতিল করে দেয়, কারণ বুদ্ধাব্দের ইনপুট মান প্রোগ্রামের মেয়াদ শেষ হওয়ার তারিখ অতিক্রম করে। কিছু ব্যবহারকারী জানিয়েছেন করেছেন যে ইনপুট ডেটা হিসেবে বুদ্ধাব্দ ব্যবহারের কারণে তারিখগুলো ভবিষ্যতের তারিখগুলোয় প্রদর্শিত হবে কেননা কম্পিউটারগুলো খ্রিস্টাব্দ ব্যবহার করার জন্য নকশা করা হয়েছে।
তুচ্ছ সত্য
তুচ্ছ সত্য (বা, অনুল্লেখ্য সত্য, ইংলিশে, "Trivial Theorem") গণিতের পরিভাষায় এমন একটি উপপাদ্য যার প্রমাণ সরল, সহজবোধ্য এবং নাতিদীর্ঘ।
পাঠক অবশ্য, নিজস্বার্থে, প্রমাণটি চেষ্টা করে দেখতে পারেন, কারণ অনেক ক্ষেত্রেই এই "তুচ্ছ সত্য"গুলোর প্রমাণ গভীর মনোযোগের দাবী রাখে।
হিজাব সম্পর্কে মুসলিম নারীবাদী দৃষ্টিভঙ্গি
পরিধান রীতি - নীতি সম্পর্কে ইসলামিক নারীবাদী মতামত লেখাটিতে ইসলামী ধর্মে নারীদের পোশাক পরিধানের রীতি-নীতি সম্পর্কে নারীবাদী মতামতকে তুলে ধরা হয়েছে।
সাধারণ আলোচনা
ইসলামে নারী ও পুরুষ উভয়েরই পরিমিত পোশাককে বাধ্যতামূলক করেছে। মেয়েদের হিজাব নামে পরিচিত পোশাক পরতে হয়। যাতে করে পুরুষদের কুদৃষ্টি থেকে রক্ষা পাওয়া যায়। তবে বাহ্যিকভাবে আরোপিত এই পোশাক সম্পর্কে মুসলিম নারীবাদীদের মধ্যে মিশ্র মতামত রয়েছে
বুরকা বা হিজাবের পক্ষেও রয়েছে শক্তিশালী সমর্থন। নারী-পুরুষ উভয়েই এখন পর্দাকে ইসলামী স্বাধীনতার প্রতীক হিসেবে দেখছেন। যেহেতু ক্রমবর্ধমান সংখ্যক ব্যক্তি হিজাবকে তাদের সাংস্কৃতিক পোশাকে গ্রহণ করেছে এবং অন্তর্ভুক্ত করেছে, তাই মহিলারা পর্দাকে গ্রহণ করতে শুরু করেছে। এই ওড়না মুড়িতে হিজাব হিসেবে পরাকে অন্যরকম ভালো অভিজ্ঞতা হিসেবে দেখছেন হিজাবি নারীরা। এ বিষয়ে নারীরা জানান: "হিজাব এখন আর চাপিয়ে দেয়া অপছন্দের কোন পোশাক নয় কিংবা নারীদের ব্রেইনওয়াশ করে পরানো কোন পোশাক নয়।" অর্থাৎ তারা স্বেচ্ছায় ইসলামী পোশাক পরায় আগ্রহী হচ্ছে বলে জানা যাচ্ছে।
ক্রমবর্ধমান বিপুলসংখ্যক নারী হিজাবকে তাদের সাংস্কৃতিক পোশাকে অন্তর্ভুক্ত করতে শুরু করেছে। এক্ষেত্রে তারা মুসলিম প্রধান দেশগুলিতে থাকুক বা না থাকুক, হিজাবকে পোশাক হিসেবে স্বাচ্ছন্দে গ্রহণ করছে। এই ওড়না মুড়িতে হিজাব হিসেবে পরাকে অন্যরকম ভালো অভিজ্ঞতা হিসেবে কাজ করে হিজাবি নারীদের কাছে, পুরুষের মত পোশাকের চেয়ে। গত দশ বছরে, বিশ্বের যেসব দেশে হিজাব পরার বাধ্যবাধকতা নেই, সেখানওে হিজাব তুমুল জনপ্রিয় ও প্রসিদ্ধ হয়ে উঠেছে। যেসব জায়গায় হিজাবের বাধ্যবাধকতা নেই কিন্তু তারপরও নারীরা স্বেচ্ছায় হিজাব পরছে, সেটাকে ধার্মিকতার বড় প্রতীক হিসেবে দেখা হচ্ছে। যেখানে একসময় পর্দা নারীর নিপীড়নের প্রতিনিধিত্ব করত, এখন এটি ধর্ম, নারীত্ব এব গর্বিত নারী পরিচয়ের শক্তি হিসাবে প্রকাশিত হচ্ছে। বিভিন্ন নারীবাদী দার্শনিক যেমন লুস ইরিগারে মনে করেন যে পর্দা পুরুষের থেকে নারীর যৌন পার্থক্য সম্পর্কে ক্ষমতায়নের ভূমিকা নিতে পারে।
কুরআনে বলা হয়েছে যে নারী ও পুরুষ উভয়েরই পরিমিত পোশাক পরিধান করা উচিত (আল-কুরআন ৩৩:৫৯-৬০, ২৪:৩০-৩১; আলি-এর অনুবাদ, ১৯৮৮, ১১২৬-২৭)। এই আয়াতগুলোতে ওড়না, হিজাব, বোরকা, চাদর বা আবায়া শব্দ ব্যবহার করে নি। এখানে জিলবাব (অর্থ চাদর) এবং  খুমুর  (অর্থ শাল) শব্দদ্বয় ব্যবহার করা হয়েছে। এগুলি মুখমণ্ডল, হাতের কব্জি বা পায়ের পাতাকে ঢাকে না। উপরন্তু, তৃতীয় থেকে নবম শতাব্দী পর্যন্ত নারীরা মসজিদে গিয়ে নামাজ আদায় করত।
র‍্যাচেল উডলক উল্লেখ করেছেন যে, হিজাব পরা মুসলিম সংস্কৃতির দ্বারা প্রাসঙ্গিক। উপরন্তু, আধুনিক মুসলিম নারীবাদীরা বিশ্বাস করেন যে, পর্দা করা বা না করা একজন নারীর ইচ্ছার উপর নির্ভর করে এব
লস্করপুর রেলওয়ে স্টেশন
লস্করপুর রেলওয়ে স্টেশন বাংলাদেশের সিলেট বিভাগের হবিগঞ্জ জেলার বাহুবল উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে লস্করপুর রেলওয়ে স্টেশন তৈরি করা হয়।
পরিষেবা
লস্করপুর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
পোয়াডা
পোয়াডা (पोवाडा) হল মারাঠি কবিতার একটি ঘরানা যেটি ভারতে ১৭ শতকের শেষের দিকে উদ্ভূত হয়েছিল। পোয়াডাগুলি একধরনের বীর গাথা যেগুলি আকর্ষণীয় শৈলীতে লেখা এবং সেখানে ঐতিহাসিক ঘটনাগুলি একটি অনুপ্রেরণামূলক উপায়ে বর্ণনা করা হয়েছে। পোয়াডাগুলির সুরকার তথা গায়কেরা শাহির নামে পরিচিত। এর আগে, পোয়াডার অধিকংশ বীর গাথা ঘটনার প্রত্যক্ষদর্শীদের দ্বারা রচিত হত। পর্যায়ক্রমে কবিতা আবৃত্তি ও গদ্যের নির্যাস নিয়ে পোয়াডাগুলি হল নাটকীয় বর্ণন। পোয়াডাতে অত্যন্ত জোরালো এবং অনুপ্রেরণামূলক শৈলীতে বীর পুরুষদের ও বীরাঙ্গনাদের মহান ক্রিয়াকলাপের বর্ণনা দেওয়া হয়েছে। সংযুক্ত মহারাষ্ট্র আন্দোলনের সময় সচেতনতা তৈরির জন্য মাধ্যম হিসাবে পোয়াডাকে ব্যবহার করা হত। ইতিহাস নিয়ে লেখার জন্য এগুলি গুরুত্বপূর্ণ উৎস।
খুঁটিনাটি
পেশাদার পোয়াডা গায়করা পরে একটি সঙ্ঘ বা বর্ণ গঠন করেছিলেন যেটি গোন্ধালী নামে পরিচিত। প্রথম উল্লেখযোগ্য পোয়াডাটি ছিল অগ্নিদাসের লেখা আফজল খানের হত্যা (अफझल खानाचा वध) (১৬৫৯)। যেখানে শিবাজীর সাথে আফজল খানের লড়াইয়ের বর্ণনা আছে। পরের উল্লেখযোগ্য পোয়াডাটি ছিল তুলসীদাসের লেখা তানাজী মালুসরে (तानाजी मालुसरे। যেখানে তানাজি দ্বারা সিংহগড় দুর্গ অধিকারের একটি বর্ণনা দেওয়া হয়েছে। আর একটি উল্লেখযোগ্য সমসাময়িক পোয়াডা হল ইয়ামাজি ভাস্কর রচিত বাজি পসলকর (बाजी पसाळकर)।
পেশওয়া শাসন চলাকালীন, বেশ কয়েকজন শাহির কবি-গায়ক উদ্‌যাপন করেছেন, যার মধ্যে রয়েছে রাম জোশী (১৭৬২-১৮১২), অনন্ত ফান্দি (১৭৪৪-১৮১৯), হোনাজি বালা (১৭৫৪-১৮৪৪) এবং প্রভাকর (১৭৬৯-১৮৪৩) রচিত পোয়াডা।
জেমি ক্যারাঘার
জেমি ক্যারাঘার একজন ইংরেজ ফুটবলার যিনি প্রিমিয়ার লিগে লিভারপুল ক্লাবের হয়ে রক্ষণভাগে খেলেছেন।
২০১৩ সালে অবসর গ্রহণের পরে ক্যারাগার স্কাই স্পোর্টসে যোগ দিয়েছিলেন, যেখানে তিনি একজন ভাষ্যকার ও পণ্ডিত হিসাবে উপস্থিত হন। ২০২০ সালের জুলাইয়ে সিবিএস স্পোর্টস ঘোষণা করেছিল, ক্যারাগার তাদের চ্যাম্পিয়ন্স লিগের স্টুডিও সম্প্রচার দলে যোগ দেবে।
জাগীর ইউনিয়ন
প্রশাসনিক কাঠামো
জাগীর ইউনিয়ন মানিকগঞ্জ সদর উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম মানিকগঞ্জ সদর উপজেলার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী জাগীর ইউনিয়নের মোট জনসংখ্যা ৩৮,৩৭৩ জন।
যোগাযোগ ব্যবস্থা
মানিকগঞ্জ শহরের বাসস্ট্যান্ড থেকে প্রায় ৪.০০ কিলোমিটার পূর্ব দিকে ঢাকা-আরিচা মহাসড়কের ধলেশ্বরী ব্রীজের পূর্ব পাশের দক্ষিণ দিকে   জাগীর ইউনিয়ন পরিষদ অবস্থিত। রিক্সা অথবা গাড়ীতে অতি সহজেই জাগীর ইউনিয়নে যাতায়াত করা যায়।
আরও দেখুন
আটিগ্রাম ইউনিয়ন
মানিকগঞ্জ সদর উপজেলা
অফিয়াকোডন্টিডে
অফিয়াকোডন্টিডে হল কার্বোনিফেরাস এবং পারম্ভিক পার্মিয়ান সময়ের পেলিকোসরের একটি বিলুপ্ত পরিবার। আর্কিওথাইরিস এবং ক্লেপসাইড্রপস ছিল অফিয়াকোডন্টিডের মধ্যে, যা অন্ত কার্বনিফেরাস সময়ে হয়েছিল। ওফিয়াকোডন্টিড হল সবচেয়ে প্রথম সিনাপসিডের মধ্যে, বংশের একটি শাখা যার মধ্যে থেরাপসিড এবং তাদের বংশধর, স্তন্যপায়ী প্রাণী রয়েছে।
ফারাহ খান আলী
ফারাহ খান আলী (Farah Khan Ali) হলেন ভারতের একজন মণিরত্নবিদ এবং জুয়েলারী ডিজাইনার।
পেশা
ফারাহ খানকে জানুয়ারি ২০১০ সালে লায়ন্স গোল্ড ক্লাব সেরা জুয়েলারী ডিজাইনার পুরস্কার প্রদান করা হয় এবং এছাড়াও সমাজের সবচেয়ে আড়ম্বরপূর্ণ অঙ্কনের কাজের জন্য ডিএনএ পুরস্কার লাভ করেন।
ব্যক্তিগত জীবন
ফারাহার বাবা সাবেক বলিউড অভিনেতা সঞ্জয় খান এবং অভ্যন্তর ডিজাইনার জেরিন খান। তার ভাইবোন, সাইমন খান (অজয় অরোরা বিয়ে) করেন, অভ্যন্তর ডিজাইনার সুজান্ন খান (সম্প্রতি অভিনেতা হৃতিক রোশন থেকে পৃথক হয়েছেন) ও জায়েদ খান। খান বলিউড অভিনেতা ফারদিন খানের চাচাত ভাই, যার পিতা অভিনেতা ফিরোজ খান সঞ্জয় খানের ভাই। তিনি উত্তরসূরীরা হলেন পাঠান এবং ফার্সি। ফারাহ খান ডি জে আকীলকে বিয়ে করেন। তাদের দুটি সন্তান রয়েছে। আজান (ছেলে) এবং ফাইজা (মেয়ে)।
টুইটার উপস্থিতি
তিনি ভারতের বিখ্যাত টুইটার ব্যবহারকারীদের একজন। তার ইউজার নেম হল farahkhanali। তিনি তার টুইটের মাধ্যমে উইলস ভারতের ফ্যাশন সপ্তাহ ২০১০ রিপোর্টে উইলস টুইটার মুখ হিসেবে নির্বাচিত হন। তিনি তার টুইটের মাধ্যমে ধর্ষক বিরুদ্ধে প্রচারণা শুরু করেন এবং এই ধরনের বিষয় নিয়ে ভারত সরকারের মনোযোগ আকর্ষণ একটি স্বাক্ষর অভিযান শুরু করার পরিকল্পনা গ্রহণ করেন।
রকি ভাই
রাজা কৃষ্ণাপ্পা বেরিয়া ওরফে রকি ভাই হল কেজিএফ ফিল্ম সিরিজ কেজিএফ চ্যাপ্টার ওয়ান এবং কেজিএফ চ্যাপ্টার টু চলচ্চিত্রের খলনায়ক প্রধান নায়ক চরিত্র।
ধৃতি (গুণ)
ধৃতি (সংস্কৃত: धृति), যমগুলির মধ্যে একটি, অর্থ 'সংকল্পের সাথে কাজ করা' (ভগবদ্গীতা ১৮.২৬), 'ধৈর্য' (ভাগবত পুরাণ ৫.৫১০-১৩), 'দৃঢ়তা' (চৈতন্যচরিতামৃত মধ্য ২৪.১১), এবং 'অধ্যবসায়' (চৈতন্যচরিতামৃত মধ্য ২৪.১৭৪), 'নিয়মিত পরিধান' (চৈতন্যচরিতামৃত মধ্য ২৪.৩৩৩) এবং এগারোজন রুদ্রানীর একজনকে বোঝায় (ভাগবত পুরাণ ৩.১২.১৩)। ধৃতির জন্য কোন সঠিক সমতুল্য ইংরেজি শব্দ নেই যা ধর-এর অর্থ 'সহ্য করা' থেকে উদ্ভূত। ধৃতি অর্থাৎ 'দৃঢ়তা' ও 'সংকল্প'কে মানুষের মধ্যে সূক্ষ্ম অনুষদ হিসাবে সংজ্ঞায়িত করা হয় যা তাকে লক্ষ্যের দিকে ক্রমাগত চেষ্টা করে। এটা সাহস, উদ্যম ও অধ্যবসায় প্রদান করে এবং সমস্ত প্রতিকূলতা ও বাধা অতিক্রম করে। ধৃতি মহাভারতে মাদ্রী রূপে পুনর্জন্ম করেছিলেন।
বৈদিক প্রাসঙ্গিকতা
ধৃতি হল ১২.১২.৮|১২.৮|১২.৮ প্রকারের বৈদিক মিটারের নাম, এবং এটি বিভিন্ন ধরনের অতিচান্দ। এটি হিন্দু পঞ্জিকার যোগের নামও। বৈদিক ঋষিরা বিশ্বদেবদের কাছে তাদের প্রার্থনা সম্বোধন করেন ঠিক যেমন তারা আদিত্য ও মারুতদের করেন; যারা গোষ্ঠী হিসাবে সকলে দশটি ঋত এর রক্ষক, যার মধ্যে ধৃতি  (পূর্বাবস্থা) যে শব্দটি হরি ও কীর্তির মত বিমূর্ত ধারণার প্রতিনিধিত্ব করে।
রমা ভার্ম একাদশ
রমা ভার্ম একাদশ (মৃত্যু নভেম্বর ১৮৩৭) একজন ভারতীয় রাজা যিনি কোচিন কিংডম ১৮২৮ থেকে ১৮৩৭ সাল পর্যন্ত শাসন করেছিলেন।
ধৃতি (গুণ)
বৈদিক প্রাসঙ্গিকতা
অশ্বমেধ যজ্ঞের সম্পাদনের অংশ হিসাবে, যেমনটি  শতপথ ব্রাহ্মণ, আশ্বলায়ন-শ্রুত-সূত্র ও সংখায়ন-শ্রৌত-সূত্রে উল্লিখিত, অধ্যভার্যু প্রদত্ত, দিনের বেলায় বলিদান ঘোড়ার নিরাপদ চলাচলের জন্য, তিন দৈব। সাবিত্রের কাছে এবং রাত্রিকালে সেই ঘোড়াটির নিরাপদ আশ্রয়ের জন্য চারটি ধৃতি হোম পালন করেছিলেন। যখন ধৃতি হোমস চলছে, তখন একজন রাজন্য (ক্ষত্রিয়) ল্যুট-বাদক (বীণাগাথি) অনেক শ্লোক নিয়ে গঠিত তিনটি গান (গাথা) গেয়েছিলেন যাতে তিনি তার বীরত্বপূর্ণ কাজের উল্লেখ সহ রাজ-বলিদানকারীর প্রশংসা করেছিলেন, যেমন, তিনি যে যুদ্ধগুলি করেছিলেন, তিনি যে যুদ্ধে জয়লাভ করেছিলেন, তিনি যে বিজয়গুলি করেছিলেন, ইত্যাদি৷
রমা ভার্ম একাদশ
রাজত্ব
রমা বর্মা কেরাল তৃতীয় বর্মার ভাগ্নে ছিলেন এবং ১৮৮৮ সালের আগস্টে তাঁর মৃত্যুর পরে সিংহাসনে আরোহণ করেন। তাঁর রাজত্বের পরপরই রাম বর্মার দিওয়ান শেশাগিরি রায়ের সাথে মতভেদ হয়, যিনি রাজার কাছ থেকে অভিযোগ পেয়ে ১৮৩০ সালে পদত্যাগ করেছিলেন। তার উত্তরাধিকারী হিসাবে এডমন শঙ্কর মেনন নিযুক্ত হন। কিন্তু দুর্নীতির অভিযোগে ১৮৩৪ সালের অক্টোবরে তাকে বাদশাহকে বরখাস্ত ও কারাবন্দী করা হয়। তার বদলে ভেঙ্কট সুব্বারায় দিওয়ান নিযুক্ত হন।
মৃত্যু
১৮৩ সালের নভেম্বরে নয় বছরের রাজত্বের পরে রমা বর্মা মারা যান।
ধৃতি (গুণ)
পুরাণের প্রাসঙ্গিকতা
পুরাণ সূচী ধৃতিকে তালিকাভুক্ত করে, যার জন্ম  বিজয়া, ধর্মের  সন্তানদের মধ্যে একজন যিনি ছিলেন ব্রহ্মার পুত্র, এবং যিনি দক্ষের তেরোটি কন্যাকে বিয়ে করেছিলেন, যাদের প্রত্যেকেরই একটি পুত্রের জন্ম হয়েছিল। ধৃতবর্ত ছিলেন ধৃতির পুত্র ও সত্যকর্মার পিতা। নন্দী ছিলেন ধৃতির সহধর্মিণী। নিয়ামা ছিলেন ধৃতির ছেলে, এবং ধৃতি (সাহস)  গ্রহাবলিতে আহ্বান করা হয়।
দেবী ভাগবত (৫.২২.২৫-৪২) এর স্তূতিতে, দেবী, যিনি মহাবিশ্বের সৃষ্টি ও ধ্বংসের শক্তি, অমৃতি (স্মৃতি),  ধৃতি (অটলতা), বুদ্ধি  (বুদ্ধিমত্তা) ইত্যাদি আকারে অনেকগুলি নাম রয়েছে এবং সকলের মধ্যে বসবাসকারী হিসাবে প্রশংসিত হয়েছে।
নিহিতার্থ
ধৃতি অর্থাৎ 'দৃঢ়তা' ও 'সংকল্প'কে মানুষের মধ্যে সূক্ষ্ম অনুষদ হিসাবে সংজ্ঞায়িত করা হয় যা তাকে একটি লক্ষ্যের দিকে ক্রমাগত চেষ্টা করতে বাধ্য করে। এটা সাহস, উদ্যম ও অধ্যবসায় প্রদান করে এবং সব প্রতিকূলতা ও বাধা অতিক্রম করে। ভগবদ্গীতায় উল্লিখিত তিন ধরনের ধৃতি সম্পর্কে, স্বামী তেজোমায়ানন্দ বলেছেন যে সাত্ত্বিক ধৃতি হল অটল দৃঢ়তা যার সাহায্যে কেউ বাধা সত্ত্বেও, উত্সাহ এবং উৎসর্গের সাথে মহৎ উদ্দেশ্যে কাজ করে; রাজসিক ধৃতি হল সেই দৃঢ়তা যা কিছু সময়ের জন্য, অংশে, জায়গায় বা বিশেষ পরিস্থিতিতে নির্দিষ্ট লক্ষ্য অর্জনের জন্য প্রদর্শিত হয় এবং বিভিন্ন পরিস্থিতিতে দ্রবীভূত হতে পারে এবং তামসিক ধৃতি হল একগুঁয়েতা যার সাথে কেউ ধরে রাখেমিথ্যা উপর।
শ্রী শ্রী রবি শঙ্কর ধৃতির মতোই সংকল্প তিনটি গুণের পরামর্শ দেন; "আকাঙ্খা (রাজ্যবাদী) বিশ্বাসকে বাঁচিয়ে রাখে। সাত্ত্বিক বিশ্বাস হল নির্দোষতা ও চেতনার পূর্ণতা থেকে জন্ম নেয়।" তামসিক বিশ্বাস হল নিস্তেজতার কারণে, আত্মতুষ্টি যে একমাত্র ঈশ্বরই এই সমস্ত কিছুর যত্ন নেবেন। বিশ্বাস না থাকলে ভয় থাকে। "জ্ঞানে (জ্ঞানের রাজ্যে) উত্তেজনা [বা ভয়] ছাড়া সতর্কতা এবং আত্মতুষ্টি ছাড়াই বিশ্বাস রয়েছে।" উচ্চতর আধ্যাত্মিক জ্ঞানের অধিকারী হতে হবে।
সমস্ত টেকসই প্রচেষ্টায় জ্বালানি ও প্রেরণা শক্তি সরবরাহকারী দুটি কারণ হল - বুদ্ধি (বোঝা) ও ধৃতি (দৃঢ়তা), প্রথমটি হল 'যা ঘটছে তা উপলব্ধি করার বুদ্ধিবৃত্তিক ক্ষমতা' এবং পরেরটি হল 'উদ্দেশ্য এবং স্ব-প্রয়োগের স্থিরতা'। অভিনবগুপ্ত বলেন যে যেহেতু সবাই কাজ করে তাই প্রত্যেকেরই ধৃতি আছে; তিনি বুদ্ধি মানে 'সংকল্প' ও ধৃতি মানে 'সন্তুষ্টি'।
হিন্দুধর্মে, চারটি জিনিস যেমন শ্রুতি ও  স্মৃতি যা সমাজের নৈতিকতার কোড,  সদাচার যা সমাজ দ্বারা গৃহীত ভাল মহৎ আচরণ; এবং স্বস্য চ প্রিয়ম আত্মনঃ যা নিজের আনন্দ ও আনন্দ, ধর্ম নির্ধারণ করে। সনাতন ধর্ম হল শাশ্বত সার্বজনীন মূল্যবোধ যা সকল মানুষের জীবনে অনুসরণ করা হয়, এবং বর্ণশ্রম ধর্ম প্রতিটি ব্যক্তির জন্য নির্দিষ্ট কর্তব্য নিয়ে গঠিত; ধর্ম মানে যা সবাইকে ও সবকিছুকে একত্র করে যা এই জীবনেই বস্তুগত সমৃদ্ধি এবং আধ্যাত্মিক উপলব্ধির দিকে নিয়ে যায়। মনুর মতানুসারে, ধৃতি হল সমস্ত মানুষের জন্য প্রয়োজনীয় দশটি মূল্যবোধের মধ্যে একটি যা ধর্মকে বৈশিষ্ট্যযুক্ত করে। ধৃতি মানে দৃঢ়তা; এর অর্থ হল কিছু ধরে রাখার ক্ষমতা। এটি হল সাত্ত্বিক ধৃতি যা শক্তি, বল ও ক্ষমতা যা আমাদের জীবনের মহৎ মূল্যবোধকে ধরে রাখে।
সাত্ত্বিক ধৃতি ও সাত্ত্বিক বুদ্ধি পারস্পরিক সম্পর্কযুক্ত পদ। কৃষ্ণ অর্জুনকে ব্যাখ্যা করেছেন (ভগবদগীতা  ১৮.৩০): "प्रवृति च निवृति च कार्याकार्ये भयाभये । बन्धं मोक्षं च या वेत्ति बुद्धिः सा पार्थ सात्त्विकी ।।"
অর্থ "যে কর্ম ও ত্যাগের পথ জানে, কী করা উচিত আর কী করা উচিত নয়, ভয় ও নির্ভীকতা, বন্ধন ও মুক্তি, সেই 'বোঝা' হল সাত্ত্বিক ('শুদ্ধ')।" ভগবদ্গীতায় সাত্ত্বিক যুক্তি, রাজসিক যুক্তি এবং তামসিক যুক্তির প্রকৃতি এইভাবে বর্ণনা করা হয়েছে, কর্ম ও ত্যাগের পথ হিসাবে। যার অর্থ বুদ্ধির কাজ হল বৈষম্য, 'সঠিক বোঝার' অনুষদ (বুদ্ধি) যা প্রকৃত আনন্দ, সাফল্য ও সমৃদ্ধি দেয়। সাত্ত্বিক ধৃতি সম্পর্কে তিনি বলেন (ভগবদ্গীতা ১৮.৩৩):
যে অটুট 'দৃঢ়তা' যোগের মাধ্যমে, মনের কাজ, প্রাণ ও ইন্দ্রিয়গুলিকে সংযত করা হয়, সেই 'দৃঢ়তা' হল সাত্ত্বিক (শুদ্ধ)।  এই প্রসঙ্গে শঙ্কর  ভগবদ্গীতার তার ভাস্যে ব্যাখ্যা করেছেন যে 'কর্ম' (কর্মের উপায়) হল আন্দোলন যা বন্ধনের দিকে নিয়ে যায় এবং 'নিষ্ক্রিয়তা' (ত্যাগ) মুক্তির দিকে নিয়ে যায়। দূরবর্তী অভিব্যক্তি - অটুট বা অটল বা অবিচ্ছিন্ন ঘনত্ব, সমাধান বা ধৃতির সাথে সম্পর্কিত হওয়া উচিত; ইন্দ্রিয় হল যে মনের কাজ ইত্যাদি, অটল সংকল্পের মাধ্যমে রক্ষণাবেক্ষণ করা হয়, প্রকৃতপক্ষে একাগ্রতার মাধ্যমে রক্ষণাবেক্ষণ করা হয়।
যোগ সংক্রান্ত প্রাসঙ্গিকতা
যোগ-প্রক্রিয়ার অংশগুলির ধারাবাহিক অনুশীলন থেকে, অপবিত্রতা দূরীকরণে, উপলব্ধির উজ্জ্বল অঙ্গটি প্রকাশ পায়, যতক্ষণ না স্থির বৈষম্যমূলক অন্তর্দৃষ্টি থাকে।"
এর অর্থ হল – যোগের ধাপগুলি পালনের মাধ্যমে অশুদ্ধতা দূর হয়, বৈষম্যমূলক জ্ঞানের পূর্ণ আলোকিত হওয়া পর্যন্ত জ্ঞানের ক্রমশ প্রজ্বলন ঘটে। গুণ হিসাবে বৈষম্যমূলক জ্ঞান হল সুখের কারণ, এবং উভয়েই, ব্যাস ও বিজ্ঞানভিক্ষু তাদের ভাষ্যগুলিতে নয়টি কারণ তালিকাভুক্ত করেছেন যার মধ্যে রয়েছে নবম কারণ ধৃতি এখানে অর্থ ভরণপোষণ; এবং সম্মত হন যে যোগ-অঙ্গগুলি অশুদ্ধতা দূর করেমূর্ত (দৃষ্টি) এবং অস্পষ্ট (অদৃষ্ট) উভয় উপায়ে অর্থাৎ শারীরিক অনুশীলন যেমন শুদ্ধিকরণ (শৌচ) এবং জপের মাধ্যমে। নির্মূল মানে সত্ত্ব মন-ক্ষেত্রে আবরণ উধাও। দেহ ইন্দ্রিয়ের ধারক এবং তাদের অবলম্বন, কিন্তু ইন্দ্রিয়গুলি আধ্যাত্মিক ও বৈষয়িক কল্যাণ প্রদানের মাধ্যমে দেহকে টিকিয়ে রাখে। স্থূল উপাদানগুলি দেহের ধারক এবং একে অপরকে টিকিয়ে রাখে; বিভিন্ন উপ-মানব, মানব ও মহাকাশীয় বস্তুগুলি পারস্পরিকভাবে ধারক এবং টিকিয়ে রাখে। ধৈর্য মানে ধৈর্য, ​​এমনকি দুর্যোগেও (ধর্ম- ধর্মীয় কর্তব্য, নৈতিক অধিকার ও কর্তব্য) প্রতি সত্য থাকা, এবং প্রজ্ঞা বজায় রাখার ক্ষেত্রে পরিপূর্ণতা।
বৈষ্ণো প্রাসঙ্গিকতা
শ্রী ভক্তি-রসামৃত-সিন্ধু-এর শ্লোক ২.৬.১৪৫তে বলা হয়েছে – ভগবানের উপলব্ধি অর্জন থেকে উদ্ভূত হৃদয়ের স্থিরতা, ভগবানের উপলব্ধি অর্জনে কষ্টের অনুপস্থিতি থেকে, এবং প্রভুর সঙ্গে প্রেমা উপলব্ধি করাকে ধৃতি বলা হয়; এই অবস্থায় অর্জিত জিনিসের জন্য বা অদৃশ্য হয়ে যাওয়া জিনিসগুলির জন্য কোন বিলাপ নেই। ক্ষমা (সহনশীলতা) ধৃতি-ভাব-এর অন্তর্ভুক্ত। তিন প্রকার রতি ('ভালোবাসার সম্পর্ক', 'আকর্ষণ') হল প্রীতি (স্নেহ),  সখ্য (বন্ধুত্ব) এবং বাৎসল্য, ধৃতি সহ  বিতর্ক (অনুমান),  মতি ('শাস্ত্রীয় উপসংহার') , নির্বেদ (আত্ম-বিতৃষ্ণা),  স্মৃতি (স্মরণ), হর্ষ (আনন্দ),এবং অজ্ঞতার বিনাশ থেকে উদ্ভূত বোধের ধরন কিছুটা রতির কারণ হয়ে ওঠে।
গিনি-বিসাউতে ইসলাম
গিনি-বিসাউতে ইসলাম এদেশের প্রধান ধর্ম। এখানের প্রায় ১.৪ মিলিয়ন নাগরিকের মধ্যে প্রায় ৫০% ইসলাম ধর্মের অনুসারী। সুফী প্রভাব সহ সবচেয়ে বড় অংশ হলো মালিকি মাযহাবের সুন্নি। প্রায় ৬% শিয়া এবং ২% আহমদিয়া উপস্থিত আছেন।
নাৎসিবাদ
থাম্ব|জাতীয় সমাজতন্ত্র সম্পর্কে একটি বই জাতীয় সমাজতন্ত্র (Nationalsozialismus) যা সাধারণত নাৎসিবাদ নামে পরিচিত একটি রাজনৈতিক মতবাদ, যা বিংশশতকের প্রথমার্ধে জার্মানিতে উদ্ভূত নাৎসি পার্টির সাথে সম্পর্কিত। এটাকে সাধারণত একধরনের ফ্যাসিবাদ বলে চিহ্নিত করা হয়, যার মধ্যে বৈজ্ঞানিক কৌলিবাদ (সায়েন্টিফিক রেসিজম), ইহুদিবিদ্বেষ (এন্টিসেমিটিজম) অন্তর্ভুক্ত। এডলফ হিটলারকে নাৎসিবাদের প্রবক্তা হিসেবে বিবেচনা করা হয়। ১৯৩৩ থেকে ১৯৪৫ সালে দ্বিতীয় বিশ্বযুদ্ধে পরাজয়ের পূর্ব পর্যন্ত এটা জার্মানির রাষ্ট্রীয় মতবাদ ছিল। জার্মানির ইতিহাসে এ সময়টাকে  নাৎসি জার্মানি হিসেবে অভিহিত করা হয়।
ব্যুৎপত্তি
নাৎসিবাদ বিংশশতকের প্রথমার্ধে জার্মানিতে উদ্ভূত হয়।
নাৎসি জার্মানি
১৯৩৩ সালে আডলফ হিটলার জার্মানির চ্যান্সেলর নির্বাচিত হন। হিটলার ধীরে ধীরে জার্মানিকে এক-পার্টি রাষ্ট্র হিসেবে গড়ে তোলেন।
ইহুদিবিদ্বেষ
ইহুদিদের প্রতি তীব্র ঘৃনা
কাজী হাসান হাবিব
কাজী হাসান হাবিব (২৫ ডিসেম্বর ১৯৪৯ - ২৫ ডিসেম্বর ১৯৮৮) বাংলাদেশি চিত্রশিল্পী।
জন্ম ও শিক্ষা
কাজী হাসান হাবিব বাংলাদেশের যশোরের উমেদপুরে ১৯৪৯ সালের ২৫ ডিসেম্বরে জন্মগ্রহণ করেন। তিনি বগুড়ার মৃত্যুঞ্জয় স্কুল থেকে মাধ্যমিক পরীক্ষায় উর্ত্তীর্ণ হন। এরপর তিনি ১৯৭২ সালে সরকারি চারু ও কারুকলা মহাবিদ্যালয় থেকে চারুশিল্পে স্নাতক ডিগ্রি লাভ করেন।
মৃত্যু
শিল্পী কাজী হাসান হাবিব মাত্র ৩৯ বছর বয়সে ১৯৮৮ সালের ২৫ ডিসেম্বর কর্কট রোগে ভুগে মারা যান।
২০১৮ আইসিসি বিশ্ব ক্রিকেট লিগ তৃতীয় বিভাগ
২০১৮ আইসিসি বিশ্ব ক্রিকেট লিগ দ্বিতীয় বিভাগ একটি আন্তর্জাতিক ক্রিকেট টুর্নামেন্ট হয়েছিল নভেম্বর ২০১৮ সালে ওমানে। এটি ২০১৭-১৯ চক্রের অংশ গঠন করেছিল বিশ্ব ক্রিকেট লিগ (ডাব্লুসিএল) যা এর জন্য যোগ্যতা নির্ধারণ করে ২০২৩ ক্রিকেট বিশ্বকাপ। বিভাগগুলি মোটামুটি একটানা ক্রমানুসারে খেলত, নিম্নে বিভাগগুলি প্রথম খেলত। প্রতিটি বিভাগ থেকে শীর্ষ দুইটি নিম্নলিখিত, উচ্চতর বিভাগে পদোন্নতি লাভ করবে, যার অর্থ কয়েকটি দল টুর্নামেন্ট চলাকালীন একাধিক বিভাগে খেলবে।
দল
ছয়টি দল টুর্নামেন্টের জন্য যোগ্যতা অর্জন করেছিল:
ওয়েন হারগ্রিভস
ওয়েন লি হারগ্রিভস (জন্ম ২০ জানুয়ারি ১৯৮১, অ্যালবের্টা, কানাডা) একজন ইংরেজ পেশাদার ফুটবল খেলোয়াড়। তিনি মূলত একজন মধ্যমাঠের খেলোয়াড়। বর্তমানে ক্লাব পর্যায়ে তিনি ম্যানচেস্টার ইউনাইটেড ও জাতীয় পর্যায়ে তিনি ইংল্যান্ড দলে খেলেন।
শহীদ স্মৃতি সংগ্রহশালা
শহীদ স্মৃতি সংগ্রহশালা বাংলাদেশের প্রথম মুক্তিযুদ্ধভিত্তিক সংগ্রহশালা। স্বাধীনতা যুদ্ধে শিক্ষক, ছাত্র, কর্মচারীদের স্মৃতিচিহ্ন নিয়ে রাজশাহী বিশ্ববিদ্যালয়ের সবুজ চত্তরে গড়ে উঠেছে দেশের সর্বপ্রথম মুক্তিযুদ্ধবিষয়ক জাদুঘরটি। স্বাধীনতা যুদ্ধের ও ইতিহাসের বিভিন্ন উপকরণ সুষ্ঠুভাবে সংরক্ষণের উদ্দেশ্যে ১৯৭৬ সালে এই সংগ্রহশালাটি প্রতিষ্ঠিত হয় রাজশাহী বিশ্ববিদ্যালয় ক্যাম্পাসের শহীদ মিনার কমপ্লেক্স এলাকায়।
ইতিহাস
১৯৭৬ সালে জাদুঘরটি নির্মাণের পরিকল্পনা নেয়া হয়। রাজশাহী বিশ্ববিদ্যালয়ের তৎকালীন উপাচার্য প্রফেসর সৈয়দ আলী আহসানের সভাপতিত্বে অনুষ্ঠিত এক সভায় ১৯৭৬ সালের ২ জানুয়ারি এটি স্থাপনের সিদ্ধান্ত গৃহীত হয়।  ১৯৭৬ সালের ২১ফেব্রুয়ারি দর্শকদের জন্য উন্মুক্ত করা হয় এই স্মৃতি সংগ্রহশালাটি। একই বছরের ৬ মার্চ তৎকালীন শিক্ষা উপদেষ্টা আবুল ফজল সংগ্রহশালাটির আনুষ্ঠানিক উদ্বোধন করেন। শহীদ শিক্ষকগণের সহধর্মিণী বেগম ওয়াহিদা রাহমান, বেগম মাস্তুরা খানম ও শ্রীমতী চম্পা সমাদ্দার ১৯৯০ সালের ২১ ফেব্রুয়ারি এর স্থায়ী প্রদর্শনী গ্যালারী উদ্বোধন করেন।
অবকাঠামো
শহীদ স্মৃতি সংগ্রহশালাটির মোট ৩ টি গ্যালারী আছে। পাশাপাশি অবস্থিত সংগ্রহশালার তিনটি গ্যালারীর মোট আয়তন ৬ হাজার ৬শ বর্গফুট। প্রতিটিই গ্যালারী ই এখানে আলাদা আলাদাভাবে মুক্তিযুদ্ধোর নানা স্মৃতি দিয়ে সাজানো।
সংগ্রহ
thumbnail|মুক্তিযুদ্ধের সময়ে ব্যবহৃত গাড়ী
প্রথম গ্যালারী
শহীদ স্মৃতি সংগ্রহশালার প্রথম গ্যালারীতে রয়েছে রাজশাহী বিশ্ববিদ্যালয়ের শিক্ষক শহীদ ড. মো. সামসুজ্জোহার বিভিন্ন ছবি, ব্যবহৃত জিনিসপত্র। মুক্তিযোদ্ধাদের ব্যবহৃত বিভিন্ন পোশাক ছাড়াও এখানে রয়েছে ১৯৬৯ সালের গণ-অভ্যুত্থানের আলোকচিত্র, নিহত শহীদ আসাদের কিছু দুর্লভ ছবি, বিভিন্ন শিল্পীর আঁকা মুক্তিযুদ্ধের ছবি, ১৯৫২ সালের ২৩ ফেব্রুয়ারি নির্মিত রাজশাহীর প্রথম শহীদ মিনারের ছবি এবং রাজশাহীতে উত্তোলিত প্রথম জাতীয় পতাকাটি। প্রথম গ্যালারিতে আলোকচিত্র ৫৯টি, প্রতিকৃতি ৬টি, কোলাজ ২টি, শিল্পকর্ম ৮টি, পোশাক ও অন্যান্য বস্তু ৭টি, ভাস্কর্য ১টি, ডায়েরি ও অন্যান্য পাণ্ডুলিপি ৪টি এবং বাঁধাইকৃত আলোকচিত্র রয়েছে ২টি। thumb|শহীদ স্মৃতি সংগ্রহশালা এর নামফলক সহ উন্মুক্ত মঞ্চ
দ্বিতীয় গ্যালারী
দ্বিতীয় গ্যালারীতে শহীদ বুদ্ধিজীবীদের ব্যবহৃত জিনিসপত্র ও পোশাক। এ ছাড়া মুক্তিযুদ্ধের বিভিন্ন প্রতীকী ভাস্কর্যও এই সংগ্রহশালায় স্থান পেয়েছে। রয়েছে সাতজন বীরশ্রেষ্ঠর ছবি। রাজশাহীর শহীদ সিদ্ধার্থ সেন, ডা. মিহির কুমার সেন, ডা. হুমায়ুন কবির, অ্যাডভোকেট নাজমুল হক সরকার সহ আরও অনেকের ছবি রয়েছে এখানে। একাত্তরের পাকিস্তান হানাদার বাহিনীর নির্যাতনের কিছু দুর্লভ ছবি স্থান পেয়েছে এই গ্যালারিতে। দ্বিতীয় গ্যালারিতে আলোকচিত্র ১০৮টি, প্রতিকৃতি ৩৫টি, শিল্পীকর্ম ৯টি, বাঁধাইকৃত আলোকচিত্র ১৯টি, ভাস্কর্য ৩টি, পোশাক ও অন্যান্য বস্তু ৯৯টি ও ডায়েরি ৫টি।
তৃতীয় গ্যালারী
তৃতীয় গ্যালারীতে রয়েছে একাত্তরের গণহত্যায় নিহত অসংখ্য শহীদের মাথার খুলি আর হাড়। যার বেশির ভাগই উদ্ধার করা হয়েছে জোহা হলের পাশে অবস্থিত গণকবর থেকে। অপরদিকে গ্যালারির একটি বড় অংশজুড়ে রয়েছে বঙ্গবন্ধু শেখ মুজিবুর রহমানের বিভিন্ন ঐতিহাসিক আলোকচিত্র। রয়েছে একাত্তরে পাকিস্তান হানাদার বাহিনীর আত্মসমর্পণের বিভিন্ন আলোকচিত্র ও বিজয়ী মুক্তিসেনাদের ছবি। তৃতীয় গ্যালারিতে আলোকচিত্র ১১২টি, প্রতিকৃতি ১টি, শিল্পীকর্ম ১১টি, বাঁধাইকৃত আলোকচিত্র ১টি, ভাস্কর্য-৬টি, ডায়েরি ও পাণ্ডুলিপি ৪০টি, পোশাক ও অন্যান্য বস্তু রয়েছে ৫৬টি।
মুক্তিযুদ্ধ বিষয়ক গবেষণা পাঠাগার
thumbnail|শহীদ স্মৃতি সংগ্রহশালার নামফলক এ সংগ্রহশালার একটি প্রধান অংশ হচ্ছে গবেষকদের জন্য মুক্তিযুদ্ধ বিষয়ক গবেষণা পাঠাগার। এখানে আছে ১৯৪৭-১৯৭১ এর ওপর প্রায় ৩০০০ কপি বই, গ্রন্থমালা, পুস্তিকা, ইশতেহার ও সংকলন। বইয়ের পাশাপাশি এখানে উল্লিখিত সময়ের উপর বিভিন্ন পত্রিকা বাঁধাইকৃত আছে। এই সংগ্রহে আরও রয়েছে ভাষা আন্দোলন গণআন্দোলন ও মুক্তিযুদ্ধের সংশ্লিষ্ট বিষয়ভিত্তিক পত্রিকার কাটিং ফাইল। ভাষা আন্দোলন, গণঅভ্যুত্থান ও মুক্তিযুদ্ধের স্মৃতি নিদর্শন পরম যত্নে সংরক্ষণ করছে এই সংগ্রহশালা।
পরিচালনা
এই মুক্তিযুদ্ধবিষয়ক মিউজিয়ামটি পরিচালনার জন্য ১৬ সদস্যবিশিষ্ট একটি পরিচালনা কমিটি রয়েছে। বিশ্ববিদ্যালয়ের উপাচার্য পদাধিকার বলে কমিটির সভাপতি নির্বাচিত হন। সংগ্রহশালাটি প্রতিদিন সকাল ৮টা থেকে বেলা ২টা পর্যন্ত খোলা থাকে।
মুক্ত লাইসেন্স
"মুক্ত লাইসেন্স" শব্দটির উদ্ভাবন এবং ব্যবহারকারীর অধিকারের উপর দৃষ্টি নিবদ্ধ করা ১৯৭০-এর দশকের পাবলিক ডোমেইন সফটওয়্যার ইকোসিস্টেমের হ্যাকার সংস্কৃতি, সামাজিক এবং রাজনৈতিক মুক্ত সফটওয়্যার আন্দোলন (১৯৮০ সাল থেকে) ও উন্মুক্ত প্রবেশাধিকার আন্দোলন (১৯৯০ সাল থেকে) ভাগ করে নেওয়ার সাথে যুক্ত ছিল। এই অধিকারগুলি বিভিন্ন গোষ্ঠী এবং সংস্থাগুলি দ্বারা মুক্ত সফটওয়্যার সংজ্ঞা, মুক্ত উৎসের সংজ্ঞা, ডেবিয়ান মুক্ত সফটওয়্যার নির্দেশিকা, মুক্ত সাংস্কৃতিক কাজের সংজ্ঞা এবং উন্মুক্ত সংজ্ঞা এর বিভিন্ন ডোমেইনের জন্য সংহিতাবদ্ধ ছিল। এই সংজ্ঞাগুলি তখন আইনি প্রক্রিয়া হিসাবে মেধাস্বত্ব ব্যবহার করে লাইসেন্সে রূপান্তরিত হয়েছিল। সেই থেকে মুক্ত/উন্মুক্ত লাইসেন্সের ধারণা সমাজের বিভিন্ন ক্ষেত্রে ছড়িয়ে পড়ে।
উন্মুক্ত প্রবেশাধিকার, মুক্ত সংস্কৃতি (মুক্ত ও উন্মুক্ত উৎসের আন্দোলন হিসাবে একীভূত), মেধাস্বত্বমুক্ত, উইকিমিডিয়া ফাউন্ডেশনের প্রকল্পগুলি, পাবলিক ডোমেইন ওকালতি দল এবং গ্রস্থস্বত্বাপহরণ দল মুক্ত ও উন্মুক্ত লাইসেন্সের সাথে সংযুক্ত রয়েছে।
শ্রেণীবিন্যাস এবং লাইসেন্স
থাম্ব|300x300পিক্সেল| লাইসেন্সের নেটওয়ার্ক (এবং লাইসেন্স তৈরির বছর)। |alt=
দেশ অনুযায়ী
ক্রিয়েটিভ কমন্সের সারা বিশ্ব জুড়ে ১০০ টিরও অধিক অধিক্ষেত্র রয়েছে।
ইউরোপীয় ইউনিয়ন
ইইউপিএল ইউরোপিয় ইউনিয়নে তৈরি হয়েছিল।